laion/Wikipedia-Exotic huggingface dataset:
ATP

ATP (ראשי תיבות של Adenosine Triphosphate; אדנוזין טרי-פוספט, בעברית: אדנוזין תלת-זרחתי) הוא נוקלאוטיד, סוג של תרכובת אורגנית בעלת חשיבות עליונה בכל היצורים החיים. תרכובת זו מאפשרת אגירת אנרגיה בתא וכן שחרור אנרגיה בתא כתוצאה מהידרוליזת ATP, תוך שימוש באנרגיה לצורך תהליכים ביוכימים שונים באמצעות צימוד תגובת הידרוליזת ATP לתגובה כימית אחרת. בתאים איקריוטיים רוב ה-ATP מיוצר על ידי המיטוכונדריה, מאדנוזין דו-זרחתי וקבוצת זרחה בתהליך הזרחון החמצוני. ATP בנוי מהבסיס החנקני אדנין, המחובר לפחמן '1 של הסוכר ריבוז, ומשלוש קבוצות זרחה המחוברות לפחמן '5 של סוכר זה. ל-ATP שלל תפקידים בתא, ההופכים אותו למולקולה מרכזית במסלולים הביוכימיים בתא. ATP משמש כמאגר אנרגיה בכל התאים החיים. ה-ATP מכיל שלוש קבוצות זרחה. כשזרחה משתחררת מהמולקולה (הניתוק נוצר בקשר שבין הזרחה השנייה לשלישית), נוצר חומר חדש בשם ADP (אדנוזין דו-זרחתי), בנוסף לקבוצת זרחה מנותקת, והתהליך כרוך בשחרור של אנרגיה רבה, בעוד שלצורך הפירוק יש להשקיע אנרגיה מעטה. כמות האנרגיה המתקבלת בהסרת קבוצת הזרחה עומדת על 30.6 קילוג'אול למול - כשליש מהאנרגיה שמשתחררת משריפת כמות זהה של בנזין. זהו תהליך הפיך - הקשר יכול להתחדש מ-ADP בחזרה ל-ATP. האנרגיה שמשתחררת בתהליך הפירוק של ה ATP ל-ADP מנוצלת על ידי התא לקיום תגובות כימיות אשר דורשות השקעת אנרגיה, כגון במשאבת נתרן-אשלגן וחלבוני מיוזין ואקטין המאפשרים את כיווץ השרירים. תגובות אלו אינן יכולות להתרחש ללא האנרגיה שמקורה בפירוק מולקולות ה-ATP. בפרט, אנזימי קינאז מתמחים בזירחון מולקולות מתאימות באמצעות קבוצת הזרחה הניטלת ממולקולת ה-ATP .ATP חיוני לקיומם של כל החיים ורעלים מסוימים הגורמים להפסקת ייצור ה-ATP בתא מביאים למותו המהיר של התא. למרות עובדה זו אין יצורים חיים שאוגרים ATP למקרים כאלה וזאת משום שהגוף מייצר כמויות עצומות כל כך של ATP רק בשביל לשרוד כמה דקות כך שלאגור מספיק ATP כדי לשרוד הרבה זמן לאחר הפסקת הייצור היא פעולה בלתי אפשרית. למען ההמחשה בכל יום הגוף שלנו מייצר ומשתמש במלקולות ATP במשקל כולל של בערך משקל גופנו וזאת למרות משקלה הקטן של מולקולת ה־ATP. בנוסף לתפקיד ה-ATP כמקור אנרגיה זמין, הוא משמש גם כאחת מאבני הבניין ל-RNA. ATP משמש גם כתשתית לאיתות (מעבר אותות) תוך-תאי ולקליטת הורמונים מחוץ לתא. הורמון שמגיע לקרום תא ונקשר לקולטן (רצפטור) מתאים יגרום להפעלת אנזים הפועל על אנרגיית ה-ATP והופך אותו ל-cAMP. מולקולה זו מפעילה בתוך התא את התגובה שההורמון אמור לגרום. בנוסף, משמש ATP כמוליך עצבי מעורר במערכת העצבים. כל שלפוחית סינפטית מכילה גם מולקולות ATP המגיבות עם קולטנים מתאימים בעבר הבתר-סינפטי. בגלל חשיבותו הרבה, ATP מיוצר בתאים בשורה של תהליכים, שבהם מולקולת ADP עוברת זרחון חמצוני (מוחזרת לה קבוצת זרחה) והיא הופכת ל-ATP. תהליכים אלה דורשים אנרגיה, המסופקת לתא בשלל צורות. המסלול הנפוץ ביותר להפקת ATP, שבו משתמשים כל היצורים האווירניים ובכללם האדם, הוא הנשימה התאית. בתהליך זה מתפרקות מולקולות של גלוקוז, שאותן צרך ("אכל") היצור קודם לכן. האנרגיה המשתחררת עם פירוק הגלוקוז מנוצלת, לאחר סדרה מורכבת של תגובות, לייצור ATP. כל תא בגוף האדם מכיל כמיליארד מולקולות ATP, שמספקות אנרגיה המספיקה רק לכמה דקות פעילות, ולכן התא זקוק לאספקת חמצן שוטפת. כל ATP משחרר אנרגיה ונטען כשלוש פעמים בדקה. בהנחה שבגוף האדם כ־1013 תאים, משקלן הכולל של המולקולות הוא כ-50 גרם. רמה אנרגטית מנוע מולקולרי אדנילאט קינאז אדנוזין תלת-זרחתי, דף שער בספרייה הלאומית ATP, באתר אנציקלופדיה בריטניקה (באנגלית)
אל מוע'ייר

האם התכוונתם ל... יישובים: אל מוע'ייר (נפת רמאללה) – כפר פלסטיני במזרח השומרון אל מוע'ייר (נפת ג'נין) – כפר פלסטיני בצפון השומרון
שליטי בוסניה

אחרי עלייתם לכס המלכות כל מלכי בוסניה הוסיפו לשמם את שם הכבוד "סטייפן". החל משנת 1463 ההפכה בוסניה לחלק מהאימפריה העות'מאנית Milošću Božijom (Po milosti gospoda Boga) kralj Srbljem, Bosni, Primorju i k tomu בלטינית: Gratia Dei rex Serbiae, Bosniae, maritimarum partium, etc בתרגום: (בחסד האל מלך סרביה, בוסניה, חופי הים וכו') Po milosti gospoda Boga kralj Srbljem, Bosni, Primorju, Humskoj zemlji, Dalmaciji, Hrvatskoj, Donjim krajem, Zapadnim stranam, Usori, Soli i Podrinju i k tomu בלטינית: Dei gratia rex Serbiae, Bosniae, Maritimarum partium, Chulmensium Terrarum, Dalmatiae, Croatiae, partis inferioris, Occidentalium partium, Usoriae, Soliae, Podriniae, etc בתרגום:בחסד האל מלך סרביה, בוסניה, חופי הים, אדמות חום, דלמטיה, קרואטיה, החבלים התחתיים החבלים המערביים, אוסורה, סולי ועמק הדרינה. חבל חום (זחומליה) – בהרצגובינה החבלים התחתיים (דוני קראי) = הקראינה הבוסנית של ימינו אוסורה – חבל הנהר אוסורה בצפון בסניה ; בעבר – באנות אוסורה. סולי – חבל בצפון בוסניה, ממזרח לאוסורה פודריניה – עמק הדרינה במזרח בוסניה , Marcel D.Popa, Horia C.Matei Mică enciclopedie de istorie universală, Editura științifică și enciclopedică, București 1983 (ברומנית) Edgar Hösch, (1101-1082) (Balkans: a short history from Greek times to the present day, Vol 1972, Part 2, pages 68 and 83. Google Books Vjekoslav Kljaic, Geschichte Bosniens von den ltesten Zeiten bis zum Verfalle des K nigreiches, p. 61 (in German) Fine's The Late Medieval Balkans, p. 17
ג'נסן FF

ג'נסן FF (באנגלית: Jensen FF) היא מכונית קופה, 2.5 דלתות, בעלת הנעה כפולה 4x4, מתוצרת יצרנית הרכב הבריטית Jensen Motors, Ltd אשר יוצרה בין השנים 1966–1971. סך הכול יוצרו 320 יחידות. סדרה ראשונה - יוצרה בין השנים 1966–1969, יוצרו 195 יחידות סדרה שנייה - יוצרה בין השנים 1969–1971, יוצרו 110 יחידות סדרה שלישית - יוצרה בשנת 1971, יוצרו 15 יחידות 2.5 דלתות (חלון אחורי נפתח) הנעה כפולה 4x4 המכונית הבריטית הראשונה שהורכבה בה מערכת ABS (שם מלא: Anti-lock Braking System) בריטניה - 298 יחידות אירלנד - 8 יחידות איי התעלה - 7 יחידות שווייץ - 3 יחידות גרמניה - 2 יחידות אוסטרליה - 1 יחידה ארצות הברית - 1 יחידה "ג'נסן FF", שנת 1969 "ג'נסן FF" "ג'נסן FF" "ג'נסן FF" "ג'נסן FF" "ג'נסן FF" "ג'נסן FF", שנת 1967 "ג'נסן FF" "ג'נסן FF" ג'נסן GT ג'נסן C-V8 ג'נסן S-type ג'נסן PW ג'נסן 541 ג'נסן 541S "ג'נסן FF" - תמונות ג'נסן FF - תמונות (jensenmuseum.org) מדיה וקבצים בנושא ג'נסן FF בוויקישיתוף ג'נסן FF, סרטון באתר יוטיוב ג'נסן FF, סרטון באתר יוטיוב הסבר הפעלת הנעה כפולה 4x4 ג'נסן jensenmuseum.org/ferguson-four-wheel-drive-system היסטורית דגמי מכוניות יצרנית הרכב ג'נסן historywebsite.co.uk/Museum/Transport/Cars/Jensen "ג'נסן FF" jensenmuseum.org "ג'נסן FF" - מפרט טכני british-steel.org/brochure "ג'נסן FF" richardcalver.com/article_ff "ג'נסן FF" jensenmuseum.org/jensen-ff "ג'נסן FF" allpar.com/cars/adopted/Jensen-FF
דייוויד לאו

דייוויד לאו (באנגלית: David Low‏; 8 באפריל 1891 – 19 בספטמבר 1963) היה קריקטוריסט בריטי ממוצא ניו זילנדי, מגדולי הקריקטוריסטים במאה העשרים. נולד בניו זילנד בשנת 1891. בהיותו כבן עשר למד בהתכתבות בבית הספר לקריקטורות בניגריה את אמנות הקריקטורה. לאחר מכן למד זמן קצר בבית ספר לאמנות בעיר קרייסטצ'רץ' שבניו זילנד. החל לפרסם קריקטורות בעיתוני ניו זילנד ואוסטרליה עוד בהיותו בן 11. בשנת 1919 הגיע לבריטניה והחל לפרסם קריקטורות בעיתונות הבריטית. לשיא גדולתו הגיע לאו בשנות השלושים והארבעים. הוא הכיר בסכנתה של גרמניה הנאצית מראשיתה ופרסם בשנות השלושים קריקטורות עזות ביטוי בגנות גרמניה הנאצית והיטלר. בציוריו על היטלר ביטא לאו מחד את סכנתו ורצחנותו ומאידך את הצד הנלעג והמגוחך שבאישיותו. הקריקטורות שלו על היטלר ומוסוליני גרמו לאיסור פרסום ציוריו בגרמניה ובאיטליה. בשנת 1937 פנו שלטונות גרמניה לממשלת בריטניה בדרישה להגביל את פרסום הקריקטורות של לאו שלעגו למדיניות הפיוס של נוויל צ'מברלין. הדרישה לא נענתה. בעיתונות הבריטית שתמכה במדיניותו של צ'מברלין כונה לאו "מחרחר מלחמה". בימי מלחמת העולם השנייה, ובעיקר בימי הבליץ, תרם לאו בציוריו רבות להרמת המורל של העם הבריטי בשעותיו הקשות. ידוע ביותר ציורו מ-14 במאי 1940 "כולנו מאחוריך וינסטון" (All behind you, Winston), שבו הביע תמיכה נלהבת בווינסטון צ'רצ'יל, שאך זה נתמנה לראש ממשלת בריטניה, העומד בראש ממשלת אחדות לאומית עם מפלגת הלייבור. בציור מתואר צ'רצ'יל כשהוא צועד בצעדים נמרצים ומשמאלו ומאחוריו המוני אדם ובראשם חברי ממשלת האחדות ובהם מנהיג הלייבור קלמנט אטלי, כאשר כולם מפשילים את השרוול מעל זרועם הימנית ומאגרפים את כף ידם. כן נודע ציורו "אם צריך, לבד" (Very well, alone) שפורסם ב-24 במאי 1940, בימי המערכה על צרפת ועל ארצות השפלה. בציור מופיע חייל בריטי העומד לבדו, איתן וזקוף שבפניו ארשת נחרצת ורובהו בידו, על צוק סלע אליו מתנפצים גלים סוערים. במשך כחמישה עשורים של פעילותו פרסם לאו מעל 14,000 קריקטורות. בשנת 1962 זכה לאו לתואר אבירות. דייוויד לאו נפטר ב-19 בספטמבר 1963. מדיה וקבצים בנושא דייוויד לאו בוויקישיתוף הקריקטורות הפוליטיות של דייוויד לאו דייוויד לאו, באתר אנציקלופדיה בריטניקה (באנגלית) דייוויד לאו, באתר Discogs (באנגלית)
פסח לבוב

פסח (פאבל) לְבוֹב (ברוסית: Павел (Песах) Рувимович Львов; בכתב לטיני: Lwow או Lvov;‏ 1880 – 22 בפברואר 1913) היה מלחין, מעבד מוזיקלי ופסנתרן יהודי-רוסי. פסח פאבל לבוב נולד בשנת 1880 בעיר קייב שבאימפריה הרוסית (כיום בירת אוקראינה) במשפחה יהודית. למד נגינה בפסנתר ותורת המוזיקה אצל סיגיזמונד בלומנפלד (רו') בבית הספר למוזיקה של קייב. הואיל וביקש לקנות לעצמו זכות ישיבה מחוץ לתחום המושב, למד רפואת שיניים. בשנת 1903 השתלם מספר חודשים אצל סרגיי טאנייב במוסקבה, עד שנאלץ לעזוב את העיר ועבר לבירה סנקט פטרבורג, ושם למד בקונסרבטוריון (אנ') קומפוזיציה, תזמור ותורת המוזיקה מפי ניקולאי רימסקי-קורסקוב, אלכסנדר גלאזונוב, אנטולי ליאדוב ומקסימיליאן שטיינברג (אנ'). בשנת 1911 סיים את לימודיו בקונסרבטוריון בהצטיינות (מדליית כסף גדולה). בשנת 1908 היה לבוב ממייסדי החברה למוזיקה עממית יהודית בסנקט פטרבורג. הוא עיבד עבורה ניגונים עממיים יהודיים, וביחד עם אלכסנדר ז'יטומירסקי (גר') ערך את העיבודים המוזיקליים לקובץ השירים העממיים שפרסמה החברה ב-1912, "לידער-זאַמלבוך: פֿאַר דער יידישער שול און פֿאַמיליע" (קובץ שירים: לבית הספר ולמשפחה היהודיים), בעריכת זוסמן קיסלגוף (אנ'). חיבר מספר סימפוניות, פואמה סימפונית ויצירות קאמריות. בשנת 1911, בהיותו כבן 31, עבר התקף לב חמור ובעקבותיו רותק במשך זמן רב למיטתו. נסע עם אחותו להתרפא באיטליה, ונפטר ב-1913 בנרווי (אנ') בעקבות התקף לב נוסף. נקבר בעיר הולדתו, קייב. לבוב, פאבל (פסח) רוּבִימוביץ', באנציקלופדיה לתולדות יהודי רוסיה (ברוסית) דף באתר yiddishmusic.jewniverse (ברוסית) ז.[וסמאַן] קיסעלגאָף (עורך), א.[לכסנדר] זשיטאָמירסקי ופּ.[סח] לוואָוו (מעבדים), ‏ליעדער-זאַמעלבוך: פֿאַר דער אידישער שול און פֿאַמיליע, כרך השירים, פטרבורג: געזעלשאֲפֿט פֿאַר אידישע פֿאַלקס-מוזיק אין פּעטערבורג; אַרויסגעגעבען מיט מיטווירקונג פֿון דער געזעלשאַפֿט "מפיצי-השכלה" אין פּעטערבורג; ברלין: ליאו וינץ, 1912, בארכיון האינטרנט (לצד כרך השירים הופיע כרך תווים).
מבצע תחתונית

מבצע תחתונית (באנגלית: Operation Petticoat) הוא סרט קומדיה מלחמתית משנת 1959 בבימויו של בלייק אדוארדס עם קרי גרנט וטוני קרטיס בתפקידים הראשיים. התסריט נכתב על ידי סטנלי שפירו ומוריס ריצ'לין והוא מבוסס על סיפור מאת פול קינג וג'וזף סטון. העלילה היא פיקטיבית אבל יש דמיון למספר אירועים שקרו באמת באותו זמן. תת אדמירל מאט שרמן (קרי גרנט) מגיע לצוללת Sea Tiger של חיל הים האמריקאי כדי לסקר אותה לפני שתושט לגריטה. הוא מתיישב בתא הפיקוד ומתחיל לעיין ביומן שכתב בצוללת במלחמת העולם השנייה מכאן מתחילה העלילה בפלשבק. הצוללת עוגנת בנמל סמוך למנילה ומופצצת על ידי מטוסים יפניים. המלחים מצליחים להינצל אבל הצוללת סובלת נזקים כבדים ומפקדת הצי רוצה לפרקה אבל מאט מתעקש לשקם אותה בעזרת אנשיו ובעיקר בעזרת המכונאי הראשי סם טוסטין (ארתור או'קונל). לשרמן חסר ציוד רב שבלעדיו אין אפשרות לשקם את הצוללת. לפתע הוא מקבל כתגבורת את ניק הולדן (טוני קרטיס) שמודה שאין לו כל ניסיון בשירות בצי אבל יש לו ניסיון רב ב"השגת דברים". שרמן הספקן ממנה אותו ל"קצין אספקה" ונותן לו רשימת אביזרים חיוניים. בעזרת כמה מלחים מצליח הולדן להשיג את כל הציוד על ידי גנבה ממחסני הצי ושרמן שמח על כך ומתעלם מהדרך בה הושג הציוד. הצוללת עוזבת את הנמל בדרכה לדרווין. באי סבו נמצאות חמש קצינות אחיות שמט חייב לפנותן לפני שהאי ייכבש וכאן מתחילות ההיתקלויות הקומיות בין שני המינים. במקרה אחד מופרע שרמן על ידי אחת האחיות ברגע שהוא מכוון טורפדו למכלית יפנית. הוא מחטיא את המכלית ופוגע במשאית על החוף... יש לצבוע מחדש את הצוללת. הולדן מצליח להשיג צבע אדום ולבן כ"פריימר" לצבע האפור הרגיל. הערבוב שלהם נותן צבע ורוד אבל תהליך הצביעה הסופי מופרע על ידי הפצצות יפנים והצוללת חייבת לעזוב את הנמל ולצלול כשהיא צבועה בוורוד... שושנת טוקיו לועגת בשידור על "הצוללת הוורדה" של האמריקאיים. פיקוד הצי האמריקאי לא יודע על צוללת כזאת וחושב שמדובר במלכודת. הוא נותן הוראה לאניות הצי להטביע צוללת וורודה... כאשר הצוללת מתגלה על ידי אונית קרב, היא מותקפת בפצצות עומק. שרמן נותן הוראה להוציא מהצוללת מטען של חליפות הצלה כדי שיחשבו שהצוללת טובעה אבל המפקד על האניה לא קונה זאת ומחליט כי זו הטעייה ויש להמשיך את ההתקפה על הצוללת. לבסוף מציע הולדן כי האחיות יתנו להם את בגדיהן התחתונים. ושרמן משחרר למים תחתונים וחזיות. מפקד אניית הקרב משוכנע כעת כי הצוללת אמריקאית היות שליפנים אין ציוד כזה. ההתקפה נפסקת והצוללת עולה מעל המים ומתקבלת בתשואות בנמל הסמוך. הזמן חוזר להווה. הולדן מגיע לצוללת. הוא כעת מפקד הצוללת ועומד להשיט אותה למקום הגריטה. שרמן מבשר לו כי החליט למנותו למפקד צוללת גרעינית. מדיה וקבצים בנושא מבצע תחתונית בוויקישיתוף "מבצע תחתונית", במסד הנתונים הקולנועיים IMDb (באנגלית) "מבצע תחתונית", באתר נטפליקס "מבצע תחתונית", באתר AllMovie (באנגלית) "מבצע תחתונית", באתר Rotten Tomatoes (באנגלית) "מבצע תחתונית", במסד הנתונים הקולנועיים KinoPoisk (ברוסית) קדימון לסרט מבצע תחתונית, באתר יוטיוב
ג'נסן C-V8

ג'נסן C-V8 (באנגלית: Jensen C-V8) היא מכונית ספורט בתצורת קופה, 2 דלתות, מתוצרת יצרנית הרכב הבריטית Jensen Motors, Ltd אשר יוצרה בין השנים 1962–1966. סך הכול יוצרו 500 יחידות. מכלולי הפנסים למכונית הספורט יוניפאואר GT נלקחו מדגם "ג'נסן C-V8". 5.9 ליטר (תאוצה בין 0-100 קמ"ש היא 8.4 שניות). 6.3 ליטר (תאוצה בין 0-100 קמ"ש היא 6.7 שניות). סדרה ראשונה (דגם 104) - יוצר בין נובמבר 1962 - נובמבר 1963 (יוצרו 69 יחידות) סדרה שנייה (דגם 104, דגם 105, דגם 106) - יוצר בין אוקטובר 1963 - יולי 1965 (יוצרו 250 יחידות) סדרה שלישית (דגם 112, דגם 113, דגם 114) - יוצר בין יוני 1965 - דצמבר 1966 (יוצרו 181 יחידות) בריטניה - 476 יחידות אירלנד - 7 יחידות ארצות הברית - 5 יחידות שווייץ - 3 יחידות ספרד - 2 יחידות אוסטרליה - 2 יחידות ג'נסן C-V8, שנת 1964 ג'נסן C-V8 ג'נסן C-V8, שנת 1965 (סדרה MK II) ג'נסן C-V8, שנת 1965 ג'נסן C-V8 ג'נסן C-V8, שנת 1965 ג'נסן C-V8, שנת 1965 ג'נסן C-V8 ג'נסן C-V8 - מבט למנוע ג'נסן GT ג'נסן S-type ג'נסן PW ג'נסן FF מדיה וקבצים בנושא ג'נסן C-V8 בוויקישיתוף ג'נסן C-V8, סרטון באתר יוטיוב ג'נסן C-V8, סרטון באתר יוטיוב היסטורית דגמי מכוניות יצרנית הרכב ג'נסן historywebsite.co.uk/Museum/Transport/Cars/Jensen Cars, The Telegraph "ג'נסן C-V8" - מבחן דרכים autocar.co.uk/car-news/anything-goes-throwback-thursday/throwback-thursday-1965-jensen-c-v8 "ג'נסן C-V8" - מפרט טכני gbclassiccars.co.uk/jensen_cv8 סדרות "ג'נסן C-V8" richardcalver.com/article
הוועדה האירופאית לדנובה

הוועדה האירופאית לדנובה (בצרפתית: Commission européenne du Danube) זו ועדה בינלאומית, שהוקמה לאחר מלחמת קרים, במסגרת חוזה פריז (1856) ונועדה להסדיר את השיט והמסחר לאורך הדנובה. מושב הוועדה נקבע בגאלאץ ושני מושבים נוספים בסולינה ובטולצ'אה. על הוועדה הוטל להכשיר את נתיבי השיט של הדנובה התחתונה (מבראילה עד הים השחור) למעבר אוניות ים, כדי שניתן יהיה להוביל בהן את הדגנים מרומניה לארצות מערב אירופה, שם היה ביקוש גדול לחיטה מרומניה, מבלי להעבירם מספינה לספינה, תהליך שעיכב וייקר את הסחר בדגנים. באנגליה ובארצות נוספות במערב אירופה גדלה במחצית הראשונה של המאה ה-19 האוכלוסייה ובמקביל הביקוש לתבואות. בעקבות המהפכה התעשייתית והעיור המואץ הצטמצם מספרם של העוסקים בחקלאות והחקלאות המקומית לא הייתה מסוגלת לתת תשובה לביקוש המוגבר לתבואות. שיא המחסור הודגם ברעב תפוחי האדמה הגדול באירלנד (שהייתה אז תחת שלטון בריטי) וכתוצאה מהמחסור החליטה בריטניה לבטל את חוקי הדגן, שעד אז היוו מכשול עיקרי ליבוא דגנים לבריטניה. בנסיכויות הרומניות, בנסיכות ולאכיה ובנסיכות מולדובה היו עודפי תוצרת חקלאית, דגנים משובחים, אך המרחק הגדול בין מקום גידול הדגנים ובין ארצות היעד יצר הוצאות הובלה גדולות ובלאי גדול יותר - הפתרון המתבקש היה הובלת הדגנים באוניות משא, שישיטו אותם בדנובה עד הים השחור ומשם למערב אירופה. האימפריה הרוסית שמה לה למטרה להשתלט על מצרי הים המובילים לים השחור, בוספורוס ודרדנלים ולשם כך נזקקה לשליטה על הדרך אליהם, דרך העוברת בנסיכויות הרומניות. השלטונות הרוסיים חששו מהארכת קווי האספקה של הצבא שייצא לכיבוש קונסטנטינופול, במיוחד מפני האפשרות שצבא עוין להם יגיע בספינות דרך הדנובה וינתק את הצבא הרוסי מקווי האספקה שלו. כדי למנוע אפשרות זו פעלה האימפריה הרוסית למניעת תחזוקה ראויה של פתחי הדנובה וזרועות השיט מהים השחור אל נמלי גאלאץ ובראילה. ללא פעולות תחזוקה יזומות היה תהליך הדרגתי של חסימת שפכי הדנובה (דרך שלוש זרועות שיט) על ידי הסחף. יתר על כן הרוסים נמנעו מהצלת כלי שיט שעמדו לטבוע בשפכי הדנובה וטביעתם הוסיפה מכשולים לשיט בדנובה. הרוסים התעלמו מקיומם של שודדי ים בדלתה של הדנובה, הוסיפו קרנטינות וטרטרו את בעלי הסחורות, שנאלצו להביא את סחורותיהם לאודסה לשם קבלת אישור כניסה. הממונה על הקונסוליה הבריטית בגאלאץ יזם הבאת ספינה לניקוי תעלת סולינה, אך השלטונות הרוסיים סירבו לאפשר זאת. בשנים 1853 - 1856 התנהלה מלחמה בין האימפריה הרוסית מצד אחד ובין קואליציה שכללה את האימפריה העות'מאנית, האימפריה הבריטית, האימפריה הצרפתית וממלכת סרדיניה - מלחמה זו נקראה מלחמת קרים משום שבאזור חצי האי קרים נערכו מרבית הקרבות. המלחמה הסתיימה בניצחון הקואליציה על האימפריה הרוסית ועל כן נחתם חוזה פריז (1856), שבו הוכתבו תנאי המנצחים, שהתייחסו גם לנושא השליטה והתפעול של שפכי הדנובה. על חוזה פריז חתומים, בנוסף לחבריה הקואליציה ולאימפריה הרוסית, גם ממלכת פרוסיה והאימפריה האוסטרית. Constantin Ardeleanu, International Trade and Diplomacy at the Lower Danube: The Sulina Question and the Economic Premises of the Crimean War (1829–1853) (באנגלית) The Danube Commission פרק VI (באנגלית) ISTORIA COMISIEI EUROPENE A DUNARII (ברומנית) 150 de ani de când Europa a destupat gurile Dunării (1858 - 1861) (ברומנית) 2 noiembrie 1856. Nașterea Comisiei Europene a Dunării (ברומנית) Momentul istoric al grevei de la Comisia Europeană a Dunării, din iulie 1920. Răscoala muncitorilor şi tactica de intimidare fără precedent (ברומנית) Mari ingineri care au regularizat brațul Sulina (ברומנית)
ויליאם פיטרסון (אתלט)

ריינהולד ויליאם אוגן פיטרסון-ביורנמן (בשוודית: Reinhold William Eugen Petersson- Björneman; ‏6 באוקטובר 1895 - 10 במאי 1965) היה אתלט שוודי, אלוף אולימפי (אנטוורפן 1920), 4 פעמים אלוף שוודיה (1918 - 1920 ו-1924) ושיאן שוודיה במשך כ-10 שנים (1918 - 1927) בקפיצה לרוחק. עד לאולימפיאדת טוקיו (1964) הוא היה האתלט הלא אמריקאי היחידי שזכה במדליית זהב בקפיצה לרוחק. פיטרסון נולד בסנדבי. באולימפיאדת אנטוורפן (1920) זכה פיטרסון בשתי מדליות, זהב וארד. מדליית זהב, בקפיצה לרוחק בתוצאה של 7.15 מטר, לפני קארל ג'ונסון מארצות הברית (7.095 מטר) ובן ארצו אריק אברמסון (7.08 מטר). מדליית ארד, בריצת שליחים 4x100 מטר בתוצאה של 42.8 שניות, אחרי ארצות הברית שקבעה שיא עולם חדש של 42.2 שניות וצרפת (42.5 שניות). ריצת 100 מטר: 11.0 שניות (1918) קפיצה לרוחק: 7.39 מטר (1924) מדיה וקבצים בנושא ויליאם פיטרסון בוויקישיתוף ויליאם פיטרסון, באתר olympedia.org ויליאם פיטרסון, באתר Track and Field (גברים)
פורט מינור

פורט מינור (באנגלית: Fort Minor) הוא פרויקט מוזיקלי צדדי של מייק שינודה, חבר להקת "לינקין פארק". בנובמבר 2005 יצא האלבום הראשון של הפרויקט, הנקרא "The Rising Tied". שינודה הקים את פורט מינור על מנת להתנסות בתחומים מוזיקליים שונים מאלו של לינקין פארק. הפרויקט הוא במסורת ה"מאשאפ" משנות ה-2000 ומשתתפים בו אמנים רבים, רובם מז'אנר ההיפ הופ. בין האמנים הנוטלים חלק באלבום ניתן למנות ג'יי זי (המפיק בפועל של האלבום שבעבר עבד ביחד עם לינקין פארק בדיסק המאשאפ Collision Course). אמנים נוספים הם הרכב הראפ Styles of Beyond מהלייבל של לינקין פארק, הזמרת וכותבת השיר הולי ברוק, אריק בובו מסייפרס היל, גוסטפיי מוו-טאנג קלאן, וג'ו האן (הדי ג'יי של לינקין פארק). במקביל ליציאת האלבום הראשון יצא אלבום מיקסים וחידושים של האלבום על ידי הדי.ג'יי. גרין לנטרן. האלבום, ששמו הוא "We Major", מציג שיתוף פעולה בין גרין לנטרן ופורט מינור בשירי האלבום המקורי ועוד שירים חדשים. האלבום ניתן לרכישה רק באמצעות האינטרנט. באוגוסט 2006 זכה פורט מינור בקטגוריית הרינגטון הטוב ביותר לשיר "Where'd You Go". 2005 – The Rising Tied 2005 – Fort Minor: Sampler Mixtape 2005 – DJ Green Lantern Presents Fort Minor: We Major 2005 – "Petrified" 2005, 2006 – "Remember the Name" (יצא מחדש כסינגל ב-2006). 2005 – "Believe Me" 2006 – "Where'd You Go" 2015 – "Welcome" אתר האינטרנט הרשמי של פורט מינור פורט מינור, באתר ספוטיפיי פורט מינור, באתר Last.fm (באנגלית) פורט מינור, באתר AllMusic (באנגלית) פורט מינור, באתר MusicBrainz (באנגלית) פורט מינור, באתר דיזר פורט מינור, באתר Discogs (באנגלית) פורט מינור, באתר Songkick (באנגלית) פורט מינור, באתר בילבורד (באנגלית) האתר הישראלי מילים לשירים באלבום "The Rising Tied" האלבום של די.ג'יי גרין לנטרן לרכישה
מינקר

מִינְקָר (מערבית: منقار الغراب - "מינקר אל-ע'וּראבּ" - מקור העורב) או ε בעורב הוא הכוכב הרביעי בבהירותו בקבוצת הכוכבים עורב עם בהירות נראית מדרגה 2.98. הוא מייצג את המקור של העורב ומכאן שמו. כ-4.2 מעלות מצפון-מערב לכוכב נמצאות זוג הגלקסיות המתנגשות גלקסיות אנטנה. מינקר הוא ענק כתום מסוג ספקטרלי K2 IIIa שנמצא במרחק של כ-318 שנות אור ממערכת השמש. מסתו כ-3.2 מסות שמש, רדיוסו פי 55 מרדיוס השמש, טמפרטורת פניו כ-4,300 קלווין והוא מאיר בעוצמה של פי 520 מעוצמת ההארה של השמש באור נראה ובערך פי 900 ממנה בצירוף הקרינה בתחום התת-אדום, זאת בשל טמפרטורת פניו הנמוכה יחסית. גילו של מינקר אינו ידוע ולא ברור באיזה שלב התפתחות הוא נמצא כעת. ייתכן שהוא מתיך מימן להליום בשכבות החיצוניות מסביב לליבה המכילה הליום תוך כדי התנפחות והתקררות בדרך להפוך לענק אדום, או שהוא מתיך הליום לחמצן ולפחמן בתוך הליבה תוך כדי התכווצות והתחממות בדרך להפוך לענק צהוב, או שהוא מתיך הליום לחמצן ולפחמן בשכבות החיצוניות מסביב לליבה של חמצן ופחמן, גם כן, תוך כדי התקררות והתנפחות. בשכבות החיצוניות של הכוכב יש שכיחות מעט גדולה מהרגיל של ליתיום ושל באריום ולא ברור מהו מקורם. בעבר דווח שבהירותו של מינקר משתנה בפחות מעשירית של דרגת בהירות והוא סווג כחשוד ככוכב משתנה, אך מדידות עדכניות יותר לא מצאו שינויי בהירות שעולים על מאית של דרגת בהירות. מינקר באתר של ג'ים קלר מינקר, בבסיס הנתונים SIMBAD לגרמי שמיים אסטרונומיים SIMBAD: Minkar M. Aurière, R. Konstantinova-Antova, C. Charbonnel, G. A. Wade, S. Tsvetkova, P. Petit, B. Dintrans, N. A. Drake, T. Decressin, N. Lagarde, J.-F. Donati, T. Roudier, F. Lignières, K.-P. Schröder, J. D. Landstreet, A. Lèbre, W.W. Weiss & J-P Zahn: The magnetic fields at the surface of active single G-K giants, Astronomy & Astrophysics, Vol. 574, id. A90, p. 3 (2015) C. H. F. Melo, P. de Laverny, N. C. Santos, G. Israelian, S. Randich, J. D. do Nascimento Jr. & J. R. De Medeiros: On the nature of lithium-rich giant stars. Constraints from beryllium abundances, Astronomy & Astrophysics, Vol. 439, Iss. 1, p. 230 (2005) J. A. Brown, C. Sneden, D. L. Lambert & E. Dutchover Jr.: A search for lithium-rich giant stars, Astrophysical Journal Supplement Series, vol. 71, p. 301 (1989) P. C. Keenan & R. E. Pitts: Revised MK spectral types for G, K, and M stars, Astrophysical Journal Supplement Series, vol. 42, p. 552 (1980) General Catalogue of Variable Stars: ε Corvi S. J. Adelman: Research Note Hipparcos photometry: The least variable stars, Astronomy & Astrophysics, vol. 367, p. 297 (2001)
ג'נסן 541S

ג'נסן 541S (באנגלית: Jensen 541S) היא מכונית ספורט בתצורת קופה, מתוצרת יצרנית הרכב הבריטית Jensen Motors, Ltd בין השנים 1960–1963. סך הכול יוצרו 127 יחידות. 2 דלתות 4 מושבים חגורות בטיחות (דגם המכונית האנגלית הראשונה שהורכבו בה חגורות בטיחות) רדיו מסוג מוטורולה מעצורי דיסק מסוג "Dunlop Rubber" "ג'נסן 541S", שנת 1961 "ג'נסן 541S" "ג'נסן 541S", שנת 1960 "ג'נסן 541S", שנת 1961 "ג'נסן 541S" לוגו "ג'נסן 541S", שנת 1961 מנוע "ג'נסן 541S", שנת 1961 מנוע "ג'נסן 541S", שנת 1961 "ג'נסן 541S", שנת 1961 "ג'נסן 541S" "ג'נסן 541S" ג'נסן 541 ג'נסן S-type ג'נסן PW ג'נסן GT מדיה וקבצים בנושא ג'נסן 541S בוויקישיתוף ג'נסן 541S, סרטון באתר יוטיוב ג'נסן 541S, סרטון באתר יוטיוב (מנוע "ג'נסן 541S") היסטורית דגמי מכוניות יצרנית הרכב ג'נסן דגם "ג'נסן 541S", שנת 1961 מועדון "ג'נסן 541S" "ג'נסן 541S"